ਗੋ (ਗੇਮ)
ਗੋ, ਇੱਕ ਬੋਰਡ ਗੇਮ ਹੈ, ਜਿਸਨੂੰ ਜਪਾਨੀ ਵਿੱਚ 'ਆਈਗੋ' ਕਹਿੰਦੇ ਹਨ ਅਤੇ ਚੀਨੀ ਵਿੱਚ ਵੇਈ-ਚੀ। ਇਹਦੀ ਕਾਢ 2500 ਸਾਲ ਤੋਂ ਵੱਧ ਸਮਾਂ ਪਹਿਲਾ ਚੀਨ ਵਿੱਚ ਨਿਕਲੀ ਸੀ। ਇਹ ਬੋਰਡ ਗਰਿੱਡ ਤੇ (ਕਾਲੇ ਅਤੇ ਚਿੱਟੇ) ਦੋ ਰੰਗ ਦੀਆਂ ਬੰਟਿਆਂ ਵਰਗੀਆਂ ਗੋਲੀਆਂ ਦੇ ਨਾਲ ਖੇਡੀ ਜਾਂਦੀ ਹੈ। ਇਸ ਵਿੱਚ ਦੋ ਖਿਡਾਰੀ ਹੁੰਦੇ ਹਨ, ਜੋ 19x19 ਵਰਗ ਗਰਿੱਡ ਦੇ ਇੰਟਰਸੈਕਸ਼ਨਾਂ ਤੇ ਵਾਰੀ ਅਨੁਸਾਰ ਆਪਣੇ ਰੰਗ ਦੀ ਗੋਲੀ ਖਾਨੇ ਵਿੱਚ ਰੱਖ ਕੇ ਆਪਣੀ ਚਾਲ ਚੱਲਦੇ ਹਨ। ਇੱਕ ਆਮ ਗੋ ਬੋਰਡ ਤੇ ਲਕੀਰਾਂ ਦੀਆਂ 19 ਕਤਾਰਾਂ ਅਤੇ 19 ਕਾਲਮ ਹੁੰਦੇ ਹਨ। ਕਈ ਵਾਰ 19x19 ਦੀ ਬਜਾਏ ਛੋਟੇ 9x9 ਜਾਂ 13x13 ਬੋਰਡ ਤੇ ਵੀ ਗੋ ਖੇਡੀ ਜਾਂਦੀ ਹੈ।